b'\n_START_ARTICLE_\nPariz-Madrid 1903\n_START_SECTION_\nSistem tekmovanja\n_START_PARAGRAPH_\n\xc5\xa0tart dirke je bil na\xc4\x8drtovan ob 3:30 zjutraj, dirka\xc4\x8di so \xc5\xa1tartali v enominutnem intervalu. Na\xc4\x8drtovane so bile tri etape, prva etapa je bila od Versaillesa do Bordeauxa dolga 552 km, druga od Bordeauxa do Votirie dolga 334 km v torek in tretja od Votirie do Madrida dolga 420 km v sredo.\n_START_SECTION_\nDirka\n_START_PARAGRAPH_\nOkoli \xc5\xa1tarta je bilo parkiranih 5000 avtomobilov, 6000 vojakov in 4000 policistov je izpraznilo prostor na mestu predvidenem za \xc5\xa1tart. Ker je bilo ob na\xc4\x8drtovanem \xc4\x8dasu \xc5\xa1tarta pretemno so prvi dirka\xc4\x8di dosegli kraj\xc5\xa1o prestavitev \xc5\xa1tarta. Prva nesre\xc4\x8da se je pripetila \xc5\xbee 72 km iz Pariza, ko je eden od dirka\xc4\x8dev zadel \xc5\xbeensko, ki je pre\xc4\x8dkala cesto. V Chatelleraultu se je eden od dirka\xc4\x8dev posku\xc5\xa1al izogniti otroku, ki je stekel na cesto in vojaku ki ga je sku\xc5\xa1al umakniti, pri tem pa ju je povozil ter \xc5\xa1e tr\xc4\x8dil v del, kjer so bili gledalci. Le malo kasneje je \xc5\xa1e eden od dirka\xc4\x8dev zletel med gledalce, pri tem sta dva umrla. Tr\xc4\x8denja so se kar vrstila, veliko jih je zadelo v drevo, se prevrnilo in nekaj celo v\xc5\xbegalo. Na cilju prve etape v Bordeauxu so se kmalu za\xc4\x8dele pojavljati govorice o novih in novih nesre\xc4\x8dah. Ve\xc4\x8d kot polovica dirka\xc4\x8dev je kon\xc4\x8dalo ob progi, umrlo pa je vsaj osem ljudi. Britanski dirka\xc4\x8d Claude Barrow je v gore\xc4\x8dem dirkalniku zgorel do smrti, Marcel Renault pa se je hudo po\xc5\xa1kodoval, po\xc5\xa1kodbam je podlegel naslednji dan. Zato so organizatorji dirko po prvi etapi prekinili in razglasili zmagovalce. Ob tem so francoske oblasti \xc5\xa1e zasegle vse dirkalnike in jih odpeljale s posebnimi vlaki. Zaradi prevelike nevarnosti nesre\xc4\x8d tudi dirke niso ve\xc4\x8d smele potekati po javnih cestah, ampak le po posebnih, za to namenjenih dirkali\xc5\xa1\xc4\x8dih.'